**Կլեոբուլոս** (/ˌklioʊˈbjuːləs, kliˈɒbjələs/; հուն․՝ Κλεόβουλος ὁ Λίνδιος, *Kleoboulos ho Lindios*; մ. թ. ա. 630, Lindus, Rodos Municipality, Հռոդոսի պերիֆերային միավոր, Հարավային Եգեյան կղզիներ, Հունաստան - մ. թ. ա. 560) Եղել է հույն բանաստեղծ և Լինդոսի բնակիչ։ Նա Հունաստանի յոթ իմաստուններից մեկն է։

Կենսագրություն
--------------

Կլեոբուլոսը Էվագորի որդին էր և Հռոդոսի Լինդոս քաղաքի քաղաքացին։ Կղեմես Ալեքսանդրացին Կլեոբուլոսին անվանել է լինդիացիների թագավոր, իսկ Պլուտարքոսը ՝ տիրան ՝ բռնակալ։ Դիոգենես Լայերտացու կողմից մեջբերված նամակը, որտեղ Կլեոբուլոսը Սոլոնին հրավիրում է Լինդուս որպես Ժողովրդավարական ապաստան Աթենքի բռնակալ Պիսիստրատից, անկասկած կեղծ է։ Ասում են նաև, որ Կլեոբուլոսը Եգիպտոսում է ուսումնասիրել փիլիսոփայությունը։ Նա ունեցել է դուստր ՝ Կլեոբուլինան, որը հայտնի է իր բանաստեղծություններով և հանելուկներով։ Ասում են, որ Կլեոբուլոսը ապրեց յոթանասուն տարի։ Նա շատ հայտնի էր իր ուժով և գեղեցկությամբ։

Քաղաքական գործունեություն
-------------------------

Լինելով Լինդոսի տիրակալը 40 տարի շարունակ ՝ Կլեոբուլոսը վերականգնել Է Աթենքի լինդոսյան հայտնի տաճարը և կառուցել ջրագիծ, որը քաղաքին ջուր մատակարարեց ընդհուպ մինչև միջնադար (ջրագծի մի մասը մինչ օրս օգտագործվում է)։ Կլեոբուլոսի ռազմական արշավանքների արդյունքը Լիկիայի նվաճումն էր։

Պահպանված բեկորներ
------------------

Կլեոբուլոսը, ըստ երևույթին, գրել է քնարական բանաստեղծություններ, ինչպես նաև հանելուկներ։ Դիոգենես Լայերտացին նաև նրան է վերագրում Միդասի դամբարանի գրությունը, որի հեղինակը մյուսները համարում էին Հոմերոսին։

Սուդան հիշատակում է նրա, մի քանի տող հետո ՝ նրա դստեր ՝ Կլեոբուլինայի մասին։ Նրա մակագրությունը Պալատինի անթոլոգիայում է (VII, 153), իսկ մեկ այլ վայրում գրված են երկու մակագրություններ միասին որպես «Հոմերոս Կլեոբուլոս» ՝ չհստակեցնելով, թե որ մեկն է պատկանում վերջինիս։ Ֆրանսիացի գիտնական Պիեռ Վալցը փորձեց վերլուծել այս խնդիրը․ այն նման է նրան վերագրվող առեղծվածին, որը գրված է Պալատինի անթոլոգիայում (XIV)։

Շատ ասույթներ վերագրվում են Կլեոբուլոսին․

* «Տգիտությունը և շաղակրատությունը մարդկանց մեջ մեծ ազդեցություն ունեն»
* «Մի եղեք փոփոխական և անշնորհակալ»
* «Սիրեք լսել, այլ ոչ թե խոսել»
* «Փնտրեք առաքինություն և խուսափեք արատից»
* «Ուսուցանեք ձեր երեխաներին»
* «Պատրաստ եղեք հաշտության վեճերից հետո»
* «Խուսափեք անարդարությունից»
* «Ուժ մի գործադրեք»
* «Չափավորությունը - դա լավագույնն է»

Ժառանգություն
-------------

Լինդոսի ծովածոցի հյուսիսային մասում կա մի քարե բլուր, որը երբեմն անվանում են «Կլեոբուլոսի դամբարան»։.

Նրա պատվին է կոչվել նաև 4503 Կլեոբուլուս աստերոիդը, որը բացվել է 1989 թվականին։

Ծանոթագրություններ
------------------

1. ↑  Diogenes Laërtius, i. 89; Strabo, xiv.
2. ↑  Clement of Alexandria, *Stromata*, iv. 19
3. ↑  Plutarch, *de Ei ap. Delph.* 3
4. ↑  Jeno Platthy, (1968), *Sources on the earliest Greek libraries with the testimonia*, page 28
5. 1 2  Diogenes Laërtius, i. 89
6. ↑  Diogenes Laërtius, i. 93
7. ↑  Старшов Е. В. 2020, էջ 26—27
8. ↑  comp. Plut. *Phaedr.* p. 264
9. ↑  Pierre Waltz, ‘’Anthologie Grecque’’, ed. Les Belles Lettres, Paris, 1960, v.IV, pp. 119.
10. ↑  Diogenes Laërtius, i. 89-93; Suda, *Kleoboulos*; Clement of Alexandria, *Stromata*, i. 14
11. ↑  Lucile Brockway, George P. Brockway, (1966), *Greece: a classical tour with extras*, page 220. Knopf

Արտաքին հղումներ
----------------

Վիքիդարանի պատկերանիշըՎիքիդարանի պատկերանիշը
Հունարեն Վիքիդարանում կա այս հոդվածին վերաբերող բնօրինակ տեքստ:
 Տես ***Κλεόβουλος***

* Cleobulus Epitaph and Riddle

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս · Բրոքհաուսի և Եփրոնի · Դասական հնությունների իրական բառարան |
|  |
| Չափորոշչային վերահսկողություն | GND: 102385106 · ISNI: 0000000013408110 · SUDOC: 199580383 · VIAF: 17613996, 237149717317210950077 · WorldCat VIAF: 17613996, 237149717317210950077 |

 |